Data was extracted from:https://www.infomed.co.il/drugs/azelastine/

המומחים של
Info
med
מסבירים:
אזלאסטין היא תרופה
אנטיהיסטאמינית
. היא מונעת תגובה אלרגית באמצעות חסימת הקולטנים להיסטאמין בגוף, ומעכבת את שחרור ההיסטאמין מתאי פיטום. אזלאסטין משווקת כתרסיס לאף ומיועדת לטיפול בתסמינים הקשורים ל
דלקת אלרגית של האף
, כגון: נזלת, התעטשות והגירוי הנובעים מן האלרגיה. אזלאסטין משווקת גם כטיפות עיניים ומפחיתה את הגירוי האופייני לדלקת אלרגית של הלחמית. התרופה מפחיתה את העיטוש ואת הגירוי בעין או באף.
בשימוש בטיפות עיניים, יש להימנע ממגע עם עדשות מגע רכות. יש להסירן לפני השימוש ולהמתין לפחות 15 דקות עד החזרתן. התכשיר מכיל חומר משמר בנזלקוניום כלוריד, אשר ידוע כחומר שעלול להיספג ע"י עדשות מגע רכות ולשנות את צבען.
צילום: shutterstock
מידע על התרופה
אופן נטילת התרופה
תרסיס לאף, טיפות עיניים.
תדירות וזמן נטילה
תרסיס לאף: פעמיים ביום. טיפות עיניים: 2-4 פעמים ביום.
טווח המינון
תרסיס לאף: לחיצה אחת לכל נחיר, פעמיים ביום. טיפות עיניים: טיפה אחת בכל עין, 2-4 פעמים ביום.
תחילת ההשפעה
תרסיס לאף: התרופה מגיעה לשיא השפעתה תוך 2-3 שעות. טיפות עיניים: תחילת ההשפעה תוך 3 דקות.
משך ההשפעה
תרסיס לאף: התרופה מגיעה לשיא השפעתה תוך 2-3 שעות. טיפות עיניים: תחילת ההשפעה תוך 3 דקות.
מנה שנשכחה
יש לקחת מייד כשנזכרים. אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל. אין לקחת מנה כפולה.
הפסקת התרופה
ניתן להפסיק בבטחון כאשר אין יותר צורך בתרופה.
מינון עודף
סביר להניח שמנה עודפת לא תגרום בעיות מיוחדות. אך אם מבחינים בתסמינים מיוחדים, יש ליידע את הרופא.
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
אין בעיות ידועות.
הריון
לא מומלץ. אזלסטין גורם לפגיעות מולדות בעוברים של חיות מעבדה. אין מידע לגבי השפעותיו בבני אדם. יש להיוועץ ברופא. (C)
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
לא קיים מידע לגבי בטיחות ויעילות השימוש בתכשיר בילדים ותינוקות מתחת לגיל 4.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
הרכבת עדשות מגע
תגובות אלרגיות לכל תרופה שהיא
סיכון ממנת יתר
נמוך
סיכון מפיתוח תלות
נמוך
תופעות לוואי
גירוי מקומי, תחושת שריפה או עקצוץ, עייפות, חולשה, נמנום, כאבי ראש, טעם מר בפה.
בשכיחות נמוכה: כאב בעין, טשטוש ראיה, דלקת הלחמית, אסטמה, קשיי נשימה, דלקת בגרון.
בנזלקוניום כלוריד, החומר המשמר בטיפות העיניים, עלול לגרום לגירוי בעין, במיוחד במקרה של עין יבשה או הפרעה בקרנית (השכבה השקופה בקדמת העין). יש לפנות לרופא במקרה של תחושה חריגה בעין, צריבה או כאב בעין לאחר השימוש בתרופה.
פרטי תגובה עם תרופות אחרות
ללא תגובות משמעותיות.
טיפות עיניים/ משחות עיניים אחרות: יש לחכות 5-10 דקות בין שימוש בטיפות עיניים המכילות אזלאסטין לבין שימוש בטיפות/ משחות עיניים אחרות.
השפעת שימוש ממושך
יש לדווח לרופא המטפל אם לא חל שינוי במצבך תוך 2-3 ימים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא